b"\n_START_ARTICLE_\nRevan\n_START_SECTION_\nVida\n_START_PARAGRAPH_\nDarth Revan va ser entrenat en les arts jedi. Va n\xc3\xa9ixer a Deralia, planeta de l'Anell Exterior, aproximadament l'any 4000 abans de la batalla de Yavin (Episodi VI). Durant el seu entrenament a l'acad\xc3\xa8mia Jedi, alguns dels seus mestres van ser el Mestre Zhar Lestin, el Mestre Dorak, la Mestra Arren Kae o el Mestre Vandar Tokare. Per\xc3\xb2 la seva primera i \xc3\xbaltima mentora va ser Kreia, una Mestra Jedi que va caure al costat tenebr\xc3\xb3s de la For\xc3\xa7a, passant-se a anomenar Darth Traya.\n_START_SECTION_\nLa seva aportaci\xc3\xb3 a la hist\xc3\xb2ria\n_START_PARAGRAPH_\nRevan, abans de ser un amb el costat fosc de la For\xc3\xa7a, juntament amb el seu deixeble (el que posteriorment es corrompria i passaria a anomenar-se Darth Malak), van liderar al conjunt de Jedis que va fer cas om\xc3\xads a la decisi\xc3\xb3 del Consell Jedi d'aleshores de no intervenir a les Guerres Mandalorianes, provocant una escissi\xc3\xb3 en l'Orde Jedi i l'inici d'una Guerra Civil Jedi que la deixaria en perill d'extinci\xc3\xb3. Durant les Guerres Mandalorianes, les grans dots de Revan van ser claus per a derrotar l'ex\xc3\xa8rcit liderat per Mandalore, t\xc3\xadtol atorgat al m\xc3\xa9s gran i fort d'entre els Mandalorians, deixant-los gaireb\xc3\xa9 extints de la gal\xc3\xa0xia. Aquest homicidi va tenir lloc a Malachor V, un planeta que es va creuar en la vida de Revan i que va ser clau en el seu cam\xc3\xad cap al costat fosc, ja que all\xc3\xad s'hi trobava l'antiga acad\xc3\xa8mia Sith de Trayus, antiga seu del poder dels Sith."